**Kad mēness jūrā krīt**

Trīsreiz spers zibens šonakt,

Pārbīsies, noslēpsies rīts.

Prom arvien tālāk un tālāk

Tavu mulsumu vējš aiznesīs.

Iztrenkās miegainās ēnas.

Zvaigznes kamolā savērs un drīz

Tavu kautrību, lēnību manu

Kvēlā neprātā pārvērtīs!

Un kad jautāsi: "Kur ir tie vārdi,

Tā mīkla, ko solījies teikt?",

Vējš aiznesīs debesīm pāri

Manu skumjo un mokošo: "Hei!"

Vai Tu zini mana mīļā

Kāpēc vienmēr jābūt tā?

Kad krīt mēness jūrā dziļā

Man par Tevi jādomā!"